கேள்வி: அமீர்பேட்டை - வரலாறு குறித்து விரிவாக சொல்லுங்கள்.
பதில்: 1900களின் முற்பகுதியில் ஐதராபாத் நிசாம் தனது சாகிர்தார்களில் ஒருவரான அமீர் அலி என்பவருக்கு இந்த நிலத்தை பரிசளித்தார். அவர் தனது கோடைகால இல்லமாக ஒரு சிறிய அரண்மனையை கட்டினார். மேலும் இது ஒரு கோடைகால தங்குமிடமாகவும் பயன்படுத்தப்பட்டது. ஏனெனில் அது அடர்த்தியான தாவரங்கள் மற்றும் இனிமையான காலநிலை மற்றும் நீர்நிலைகளையும் கொண்டிருந்தது. [http://www.thehansindia.com/posts/index/2014-06-03/Ameerpet-Busiest-and-commercially-diverse-97312 Ameerpet: Busiest and commercially diverse] இந்த அரண்மனையில் இப்போது "இயற்கை சிகிச்சை மருத்துவமனை"யும் அமைந்துள்ளது. ஐதராபாத் நிசாம்களால் இங்கு அமைக்கப்பட்ட இந்தியாவின் மூன்றாவது ஆய்வகம் " நிசாமியா ஆய்வகம்" என்று அழைக்கப்படுகிறது. 1908ஆம் ஆண்டில், நவாப் சாபர் சங் இங்கிலாந்தில் வானியல் பயின்றார். அவர் இரண்டு தொலைநோக்கிகளுடனும், ஒரு நிபுணருடன் ஐதராபாத்து திரும்பி, தொலைநோக்கிகளை நிசாமுக்கு வழங்கினார். நிசாம் தொலைநோக்கிகளை அமீர்பேட்டையில் நிறுவ உத்தரவிட்டார். அவை அடுத்த 50 ஆண்டுகள் அங்கேயே இருந்தன.
கேள்வி: அமீர்பேட்டை - வர்த்தகம் பற்றி விளக்கவும்.
பதில்: அமீர்பேட்டை அனைத்து வகையான வர்த்தகத்திற்காகவும், வணிகத்திற்காகவும் அறியப்படுகிறது. ஆனால் முக்கியமாக ஒரு கல்வி மையமாகவும் திகழ்கிறது. [http://economictimes.indiatimes.com/news/news-by-industry/jobs/Ameerpet-houses-hundreds-of-IT-institutes-and-over-one-lakh-students/articleshow/6604215.cms Ameerpet houses hundreds of IT institutes and over one lakh students] இது பல சில்லறை கடைகளையும், பல கல்வி நிறுவனங்களையும் கொண்டுள்ளது. இது மாணவர்களுக்கு உயர் படிப்பைத் தொடர நிறுவனங்களில் சேர உதவுகிறது.
கேள்வி: அமீர்பேட்டை - மென்பொருள் பயிற்சி மையம் பற்றி விளக்கவும்.
பதில்: அமீர்பேட்டை இந்தியாவில் மென்பொருள் பயிற்சிக்கான நன்கு அறியப்பட்ட இடமாகும். மென்பொருள் பயிற்சி வகுப்புகளில் சேர நாட்டின் பல்வேறு பகுதிகளிலிருந்தும் மாணவர்கள் அமீர்பேட்டைக்கு வருகிறார்கள். அவர்கள் ஒப்பீட்டளவில் குறைந்த செலவில் தரமான மென்பொருள் பயிற்சியைப் பெறுகிறார்கள். இதன் விளைவாக, அமீர்பேட்டும் உலகளாவிய நற்பெயரைப் பெற்று வருகிறது. மேலும் பிற நாடுகளைச் சேர்ந்தவர்களும் பல்வேறு வகையான மென்பொருள்களில் பயிற்சி பெற இங்கு வரத் தொடங்குகின்றனர். பிரபலமான மத்திய உயர்கணிணி மேம்பாட்டு மையம் (சிடாக்) இந்த பகுதியில் அமைந்துள்ளது.